《九日陪旧参政蔡侍郎宴颍州西湖》
宋代·祖无择

秋晚西湖胜槩多，台轩来此驻鸣珂。沙鸥散去惊丝竹，烟柳低垂间绮罗。

乱掷金钱和露菊，狂摇钿扇倚风荷。下僚幸接曹尊末，率尔翻成击箸歌。

作者简介：（ 1011—1084）蔡州上蔡人，初名焕斗，字择之。少学古文于穆修，又从孙明复受经学。仁宗宝元元年进士。出知袁州，首建学官，置生徒，学校始盛。英宗朝同修起居注、知制诰，加龙图阁直学士、权知开封府。神宗即位，入知通进、银台司。王安石执政，讽求其罪，谪忠正军节度副使。元丰中主管西京御史台，移知信阳军。工诗文。有《龙学文集》。